"Old School Coffee (โอล์ด สคูล คอฟฟี่)" ร้านกาแฟ นั่งสบาย บรรยากาศเงียบๆ เครื่องดื่มใช้ได้ !!

ร้านกาแฟเล็กๆ ร้านนี้ตั้งอยู่หน้าซอยระนอง 1 การเดินทางมาที่ร้านให้มาตามถนนเทอดดำริ จากนั้นขับมาเรื่อยๆ จนเจอทางเลี้ยวเข้าซอยระนอง 1 ร้านจะต้องอยู่หน้าซอยครับ การจอดรถให้เลี้ยวเข้าไปในซอยระนอง ที่จอดรถจะอยู่หลังร้านสามารถจอดได้ประมาณ 5-6 คัน เมื่อจอดรถแล้วเดินเข้าไปในร้าน ลักษณะร้านเป็นเหมือน cafe' เล็กๆ ตกแต่งเรียบง่ายลงตัว ที่นั่งสามารถนั่งได้ทั้งด้านใน และ open air การบริการและความสะอาดของทางร้านดี รายการอาหารเครื่องดื่มเน้นไปทางกาแฟและขนมทานง่ายๆ วันนี้ได้ลองสั่ง

1. Latte เครื่องดื่มกาแฟร้อน ที่ทางร้านทำออกมาได้ดี มี Latte Art สวยงาม ฟองนมนุ่ม รสชาติขมไปนิด และกาแฟยังไม่หอมเท่าไหร่
2. Iced Cappuccino เครื่องดื่มกาแฟเย็น ที่ทางร้านทำิิกมาได้ดี รสชาติเข้ม ข้น หอม อร่อยลงตัว กว่าแบบร้อนครับ 

โดยรวม ร้านกาแฟร้านนี้เป็นร้านเล็กๆ ที่ตกแต่งลงตัว การบริการและความสะอาดดี ราคาเหมาะสม รสชาติเครื่องดื่มใช้ได้ เพื่อนๆ ผ่านมาลองมาทานกันนะครับ !! 